১৯৯১–৯২ বুন্দেসলিগা

১৯৯১–৯২ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ২৯তম মৌসুম ছিল। ১৯৯০ সালের ৩রা অক্টোবর তারিখে জার্মান পুনঃএকত্রীকরণের পর এটি পূর্ব জার্মানির ক্লাবগুলো অংশগ্রহণে বুন্দেসলিগার প্রথম মৌসুম ছিল। এই মৌসুমটি ১৯৯১ সালের ২রা আগস্ট তারিখে শুরু হয়ে ১৯৯২ সালের ১৬ই মে তারিখে সম্পন্ন হয়েছিল। ডুসবুর্গের জার্মান আক্রমণভাগের খেলোয়াড় মাইকেল টোনিস এই মৌসুমের প্রথম গোল করেছিলেন। কাইজারস্লাউটার্ন বুন্দেসলিগার পূর্ববর্তী আসরের চ্যাম্পিয়ন, যারা ১৯৯০–৯১ মৌসুমে ৪৮ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল। এই মৌসুমে ৫২ পয়েন্ট অর্জন করে স্টুটগার্ট ২য় বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। স্টুটগার্টের জার্মান আক্রমণভাগের খেলোয়াড় ফ্রিৎস ভাল্টার ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন। প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী চারটি ক্লাব ২. বুন্দেসলিগায় অবনমিত হয়েছিল। ১৯৯০–৯১ মৌসুম শেষে বায়ার ০৫ উরডিঙ্গেন এবং হের্টা মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে শালকে এবং ডুসবুর্গ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে জাংকট পাওলি ২. বুন্দেসলিগায় তৃতীয় স্থান অধিকারী ক্লাব স্টুটগার্টার কিকার্সের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে স্টুটগার্টার কিকার্স বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের বিপরীতে এই মৌসুমে জার্মান পুনঃএকত্রীকরণের ফলে পূর্ব জার্মানির ওবারলিগার ২টি ক্লাব (হান্সা রস্টক এবং ডিনামো ড্রেসডেন) সংযুক্ত করার কারণে এই প্রতিযোগিতাটি ২০ ক্লাবে সম্প্রসারণ করা হয়েছিল। ব্রেমেন ডর্টমুন্ড ড্রেসডেন ডুসবুর্গ ফ্রাঙ্কফুর্ট হামবুর্গার কাইজারস্লাউটার্ন কার্লস্রুহার কলন লেভারকুজেন মনশেন বায়ার্ন নুর্নবার্গ রস্টক শালকে স্টুটগার্ট কিকার্স বোখুম ডুসেলডর্ফ ভাটেনশাইড উৎস: জার্মান ফুটবল অ্যাসোসিয়েশন শ্রেণীবিভাগের নিয়মাবলী: ১) পয়েন্ট; ২) গোল পার্থক্য; ৩) স্বপক্ষে গোল। ১৯৯২–৯৩ মৌসুমে এই প্রতিযোগিতাটি পুনরায় ১৮টি ক্লাবের অংশগ্রহণে আয়োজন করা হয়েছিল। (C) চ্যাম্পিয়ন; (R) অবনমিত। উৎস: জার্মান ফুটবল অ্যাসোসিয়েশন রং: নীল = স্বাগতিক দল বিজয়ী; হলুদ = ড্র; লাল = সফরকারী দল বিজয়ী। "The 1990s: Unity restored, television and Dortmund in the ascendant"। bundesliga.de। ২ জুন ২০০৯। ৩০ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১১।  "Schedule Round 1"। DFB। ৮ জুন ২০১১ তারিখে মূল থেকে আর্কাইভ করা।  "Archive 1991/1992 Round 38"। DFB। ৮ জুন ২০১১ তারিখে মূল থেকে আর্কাইভ করা।  "MSV Duisburg - VfB Stuttgart 1:0 (Bundesliga 1991/1992, 1. Round)"। worldfootball.net। ৭ মার্চ ২০২২। সংগ্রহের তারিখ ৭ মার্চ ২০২২।  Grüne, Hardy (২০০১)। Enzyklopädie des deutschen Ligafußballs, Band 7: Vereinslexikon (জার্মান ভাষায়)। Kassel: AGON Sportverlag। আইএসবিএন 3-89784-147-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ডিএফবি আর্কাইভে ১৯৯১–৯২ বুন্দেসলিগা (জার্মান)